Document ID: 32000D0115

Komisijas Lēmums
(1999. gada 24. novembris)
par vienību definīcijām, lauksaimniecības produktu sarakstiem, izņēmumiem definīcijās un reģioniem un rajoniem attiecībā uz lauku saimniecību struktūru apsekojumiem
(izziņots ar dokumenta numuru C (1999) 3875)
(2000/115/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1988. gada 29. februāra Regulu (EEK) Nr. 571/88 par lauku saimniecību struktūru Kopienas apsekojumu organizēšanu [1], kurā jaunākie grozījumi izdarīti ar Komisijas Lēmumu 98/377/EK [2], un jo īpaši tā 8. panta 1. punktu,
tā kā:
(1) Saskaņā ar Regulas (EEK) Nr. 571/88 8. panta 1. punktu, jebkādas izmaiņas apsekojuma vienību sarakstā, kā arī apsekojuma vienību definīcijās un reģionu robežās, apsekojuma rajonos un citās teritoriālajās vienībās nosaka saskaņā ar šīs regulas 15. pantā paredzēto procedūru, tas ir, ar Komisijas lēmumu, ievērojot Lauksaimniecības statistikas pastāvīgās komitejas sniegto atzinumu.
(2) Kopienas veikto lauku saimniecību struktūru apsekojumu rezultāti, ko paredz Regula (EEK) Nr. 571/88, ir saskaņoti visā Eiropas Kopienā tikai gadījumā, ja vienību saraksta terminus saprot un piemēro vienādi.
(3) Apsekojuma vienību saraksts, kurā jaunākie grozījumi izdarīti ar Lēmumu 98/377/EK, ievērojot 1999./2000. gada pamatapsekojumu par lauku saimniecību struktūru, un tā kā Komisijas Lēmums 89/651/EEK [3], kurājaunākie grozījumi izdarīti ar Lēmumu 97/418/EK [4], nosaka 1988. gada līdz 1997. gada struktūrapsekojumos piemērojamās definīcijas, lauksaimniecības produktu sarakstu, izņēmumus definīcijās, ko piemēro atsevišķās dalībvalstīs un reģionos, un apsekojuma rajonos; tā kā tādēļ piemēro un papildina Lēmumu 89/651/EEK.
(4) Vienību sarakstam pievieno jaunās izmaiņas; tā kā lauksaimniecības attīstība rada nepieciešamību pārskatīt dažādu sākotnējo vienību definīcijas; tā kā tādēļ šā Komisijas lēmuma I pielikums ietver jaunu definīciju sarakstu, ievērojot Kopienas struktūrapsekojumus pēc 1997. gada.
(5) Īpašu apstākļu dēļ atsevišķās dalībvalstīs pārskata lauku saimniecību definīcijā minēto lauksaimniecības produkcijas sarakstu un izņēmumu sarakstu attiecībā uz Kopienas definīcijām; tā kā šādi pārskatītos sarakstus attiecībā uz lauksaimniecības produkciju un definīciju sarakstā apstiprinātajiem izņēmumiem ietver šā Komisijas lēmuma II un III pielikumā.
(6) Nepieciešama lielāka skaidrība par savstarpējo saistību attiecībā uz statistisko teritoriālo vienību klasifikatoru (NUTS) un tādiem reģioniem un rajoniem, ko pielieto lauksaimniecības struktūrapsekojumos; tā kā ir lietderīgi šādus reģionus un rajonus noteikt šā Komisijas lēmuma atsevišķā IV pielikumā.
(7) Šajā lēmumā paredzētie pasākumi ir saskaņā ar Lauksaimniecības statistikas pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Pēc 1997. gada Kopienas apsekojumos pielietotās Kopienas definīcijas par lauku saimniecību struktūru, ko paredz Regula (EEK) Nr. 571/88, norāda I pielikumā kopā ar attiecīgajiem paskaidrojumiem un piemēriem.
2. pants
Lēmuma I pielikumā ietverto lauku saimniecību definīcijā minēto lauksaimniecības produkcijas sarakstu norāda II pielikumā.
3. pants
Ievērojot īpašos lietas apstākļus attiecībā uz atsevišķām dalībvalstīm, pieņem III pielikumā norādītos izņēmumus Kopienas definīcijās.
4. pants
Lēmuma I pielikumā ietvertajā apsekojuma rajona definīcijā minēto reģionu un rajonu sarakstu Kopienas lauksaimniecības struktūrapsekojumiem norāda IV pielikumā.
5. pants
Ar šo atceļ Lēmumu 89/651/EEK.
6. pants
Šis lēmums ir adresēts dalībvalstīm.
Briselē, 1999. gada 24. novembrī

Labels: 19
6